Վարչապետն ընդունեց ձախողումը ~ http://Mitk.am http://mitk.am
«Այո, գուցե նաեւ մեր մեղքով հանրությունը չի ընկալում ինչ ենք մենք իրականում անում եւ ինչի համար: Մենք պետք է ամեն ինչ անենք, որ թյուրըմբռնումներ չլինեն մեր գործունեւթյան հետ կապված», կառավարության նիստում հայտարարել է վարչապետ Նիկոլ Փաշինյանը, անդրադառնալով նաեւ վերջին օրերին ծավալվող իրադարձություններին:
Այդուհանդերձ, մեկուկես տարին բավարար չէ՞ր համարժեք մրցունակ համակարգ ձեւավորելու համար, կամ առնվազն իշխանության որոշակի մրցունակ կորիզ ձեւավորելու համար, որն իր քաղաքական գործունեությամբ, քաղաքական տեքստով, օրակարգային նախաձեռնություններով կապահովեր առնվազն տեղեկատվա-քարոզչական միջավայրի որոշակի բալանս, որը վարչապետին չէր ստիպի անձամբ ձեռնամուխ լինել բամբասանքների հերքմանը կամ կարեւոր հարցերի շուրջ տարածվող թյուրըմբռնումների պարզաբանմանը:
Միեւնույն ժամանակ, խնդիրը թերեւս լուծում է պահանջում ավելի խորքից՝ առիթների ընձեռնման մակարդակից: Ակնառու է, որ հանրությանը մատուցելու հարցը առավելապես հետեւանքի տիրույթում է, իսկ պատճառը ընձեռվող առիթներն են:
Իշխանության տեղեկատվա-քարոզչական անարդյունավետությունը շռայլորեն փոխհատուցում է մի կողմից վարչապետ Փաշինյանի բարձր վարկանիշը, մյուս կողմից իշխանության մրցակիցների խիստ ցածր վարկանիշը եւ նրանց հանդեպ հանրության հակակրանքը:
Որքա՞ն կաշխատի այդ շռայլությունը: Իրավիճակը նման է մեղրից մեղր ստանալուն, երբ ամեն հաջորդ չափաբաժնի համար կարող է որակազարկվել նախորդը:
Previous article Արծվիկ Մինասյանը վկայի կարգավիճակ ունի քրեական գործի շրջանակներում
Next article Երբ ասելիք չկա, նույնասեռականության թեման են առաջ բերում. Արայիկ Հարությունյան